b'\n_START_ARTICLE_\nDistricte de Bandarban\n_START_SECTION_\nHist\xc3\xb2ria\n_START_PARAGRAPH_\nAl segle XV el rei d\'Arakan va conquerir la regi\xc3\xb3 de Chittagong; despr\xc3\xa9s de la vict\xc3\xb2ria del rei d\'Arakan sobre el rei de Pegu el 1599, el rei vencedor Mong Raja Gree va crear el cercle de Bohmong Htaung (Cercle Bomong, htaung = cercle). La zona estava en part poblada d\'arakanesos que van agafar el nom, en la seva llengua, de Marma (plural: marmes) pronunciaci\xc3\xb3 arcaica de Myanmar. El 1614, el rei Mong Kha Maung d\'Arakan, va nomenar al pr\xc3\xadncep de Pegu, Maung Saw Pru, com a governador of Chittagong, i aquest el 1620 va rebutjar l\'atac portugu\xc3\xa8s amb gran valentia; en recompensa va rebre el t\xc3\xadtol de bohmong raja. En temps del bohmong raja Hari Gneo el 1710, el rei d\'Arakan Canda Wizaya va reconquerir Chittagong als mogols amb el suport d\'Hari Gneo que en recompensa va rebre el t\xc3\xadtol de Bohmong Gree que vol dir comandant en cap._NEWLINE_Va quedar sota domini brit\xc3\xa0nic nominal dins el districte de Chittagong (1760) per\xc3\xb2 estava de fet sense govern. El 1860 els Chittagong Hill Tracts foren separats i constitu\xc3\xafts en territori separat sota un superintendent; el 1867 es van ampliar les facultats del superintendent que fou designat llavors com submissionat de les Comarques Muntanyoses (Hill Tracts). El territori fou la base de les campanyes contra els Lushai fins al 1891; el 1890 la "Raide of Frontier Tribes Act -22" fou aprovada i establia la creaci\xc3\xb3 del districte de Chittagong Hill Tracts, per\xc3\xb2 despr\xc3\xa9s fou rebaixat a subdivisi\xc3\xb3 a c\xc3\xa0rrec d\'un subcomissionat supeditat al comissionat de la divisi\xc3\xb3 (1892) situaci\xc3\xb3 confirmada el 1897. El 1900 les Chittagong Hill Tracts Regulations 1900 establia l\'administraci\xc3\xb3 de les comarques muntanyoses, reconeixent a les tribus i als seus caps tradicionals dins de tres cercles, dirigits per rages assistits per caps de mouza i karbaris (caps de poble); el rei dels bomongs fou designat raja del cercle Bomong, equivalent al modern districte de Bandarban. L\'agost de 1947 durant uns dies la bandera de Birm\xc3\xa0nia va ser hissada per les tribus, per\xc3\xb2 finalment el territori va quedar annexionat al Pakistan. El 1971 durant la guerra d\'alliberament de Bangla Desh, els caps tribals van ser lleials a Pakistan encara que a nivell de caps de mouza i poble gran part era favorable a la independ\xc3\xa8ncia. La pol\xc3\xadtica encaminada a canviar la demografia de la regi\xc3\xb3 per fer-la de majoria bengalina va provocar la revolta armada dels Shanti Bahini (1986-1997). L\'acord de pau 2 de desembre de 1997 no s\'ha implementat de manera satisfact\xc3\xb2ria.\n_START_SECTION_\nEthnografia\n_START_PARAGRAPH_\nQuinze minories viuen al districte a m\xc3\xa9s dels bengalins: marma (o maghs), mru (murongs), tanchangya o tenchungya, bawm, khyang, tripuris, mizos (o lushei), khumi, chak, kukis, chakmes, rakhines o arakanesos, reangs (o riyang), uchoi o usui i pankhos. Per religions el 47,5% eren musulmans, el 38% budistes, el 7% cristians, el 3,5% hind\xc3\xbas i altres el 3,5%'